„În această perioadă de secetă care afectează grav culturile agricole din întreaga ţară cu numeroase consecinţe asupra vieţii oamenilor, Patriarhia Română adresează un îndemn stăruitor ierarhilor, clericilor şi credincioşilor ortodocşi să intensifice rugăciunea pentru ploi liniştite, aducătoare de rod bogat al pământului, folositoare oamenilor şi vieţuitoarelor, conform îndrumărilor din Liturghier şi Molitfelnic”, se arată în comunicatul citat de Mediafax.

Reprezentanţii Patriarhiei îi îndeamnă pe credincioşi să aibă încredere într-un răspuns la rugăciuni, potrivit cuvântului Mântuitorului Iisus Hristos - „Toate câte cereţi rugându-vă, să credeţi că le-aţi primit, şi le veţi avea” (Marcu 11, 24).